
R E F E R A T
Privind schimbarea denumirii imobilului situat în Timişoara, bv. CD.Loga nr.2 din Cinematograful Capitol în Sala Capitol şi atribuirea acestuia în folosinţa gratuită a Filarmonicii Banatul.

În baza HG.1792/13.12.2006 imobilul situat în Timişoara, bv. CD.Loga nr.2 înscris în CF.15224 aflat pe parcela cu nr.top.5 şi 6, a fost transmis din domeniul privat al Statului Român şi din administrarea Regiei Autonome de Distribuţie şi Exploatare a Filmelor România Film în domeniul public al Municipiului Timişoara în administrarea Consiliului Local.


Urmare a acestei Hotărâri s-a procedat la predarea-preluarea imobilului pe baza procesului-verbal de predare-primire nr.SC2007-649/16.01.2007, proces-verbal care face parte integrantă din Protocolul de predare-primire încheiat între cele două părţi.


Potrivit art.2 din HGR.1792/2006 şi a anexei acesteia s-a stabilit că imobilul în cauză să aibă destinaţia de sediu şi sală de concerte pentru Filarmonica Banatul din Timişoara.

Totodată, prin adresa nr.D82007-666/27.02.2007 Filarmonica Banatul din Timişoara, care se află sub aurtoritatea Consiliului Local al municipiului Timişoara, conform H.C.L. nr. 3/27.01.2004, solicită atribuirea imobilului în folosinţă gratuită cât şi schimbarea denumirii acestuia din Cinematograful Capitol în Sala Capitol.

Având în vedere cele de mai sus,

P r o p u n e m :

1. Emiterea unei Hotărâri de Consiliu Local care să aprobe schimbarea denumiri imobilului situat în Timişoara, bv. CD. Loga nr.2 înscris în CF.15224 cu nr.top 5 şi 6 din Cinematograful Capitol în Sala Capitol.

2. Atribuirea în folosinţă gratuită a imobilului situat în Timişoara, bv. CD. Loga nr.2 sub denumirea de Sala Capitol care face parte din domeniul public al Municipiului Timişoara în administrarea Consiliului Local al Municipiului Timişoara către Filarmonica Banatul Timişoara, pe perioada fiinţării acesteia.

